Sigurd Wikström

Sigurd Viktor Wikström (12. tammikuuta 1907 Karjalohja – 10. maaliskuuta 1994) oli suomalainen linja-autoliikennöitsijä ja liikenneneuvos.Paulon Säätiö: Sigurd ja Liisa Wikström 

Wikström aloitti liikennöinnin vuonna 1931 Helsinki–Porkkala-linjalla ja laajensi liikennöintiä muutamassa vuodessa myös Obbnäsiin ja Lohjalle. Vuonna 1935 hän oli perustamassa Oy Lohjan Liikenne Ab:n yhdessä Arne Anderssonin ja August Hongiston kanssa. Lohjan Liikenne laajeni ostamalla muun muassa vuonna 1960 Sulo I. Lahtinen Oy:n ja vuonna 1970 Juho Heinon yrityksen niin että yrityksen toiminta-alueeksi tuli Lohja, Tammisaari, Hanko, Sammatti, Salo ja Siuntio. Vuonna 1970 Oy Lohjan Liikenne Ab osti aluksi puolet linja-autoliike Oy Elin Lindberg Ab:stä (myöhemmin loput) ja oli perustamassa LL Tourist Service matkatoimistoa. Linja-autoliikenteen ohella Oy Lohjan Liikenne Ab harjoitti hinausautopalvelua. Lohjan Liikenteen palveluksessa oli vuonna 1968 yli 140 henkilöä. 

Wikström sai liikenneneuvoksen arvon vuonna 1972. Wikström myi osuutensa Oy Lohjan Liikenne Ab:sta vuonna 1978 siirtyen eläkkeelle.Linja-autoliikenteen harjoittajat Suomessa 1987 : Lohjan Liikenne Vuonna 1995 Lohjan liikenne Oy, sen emoyhtiö Siuntion Linja Oy sekä tytäryhtiö Kuljetus Huhtala Oy myytiin Pohjolan Liikenne Oy:lle.Lohjan liikenne myytiin Pohjolan liikenteelle, Helsingin Sanomat 4.1.1995

Sigurd Wikström oli naimisissa vuodesta 1967 Liisa Marjatta Pulkkilan (1922–1997) kanssa. Vuonna 1988 he tekivät Paulon Säätiölle lahjoituksen, jolla perustettiin säätiön yhteyteen vuonna 1990 Sigurd ja Liisa Wikströmin rahasto.

 Lähteet 

Luokka:Suomalaiset yrittäjät
Luokka:Suomalaiset yritysjohtajat
Luokka:Suomalaiset lahjoittajat
Luokka:Lohjan liikenne
Luokka:Vuonna 1907 syntyneet
Luokka:Vuonna 1994 kuolleet